《初至毗陵简巽老时有所怀也》
宋代·李处权

从来语默有千钧，乱后相逢气益振。
好鸟开窗如应客，清风挽竹故留人。
更贫岂顾墦间祭，已老犹堪席上珍。
说到苍梧泪横臆，皇天万一照醉辛。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。